9. A feladat az ellenforradalmi rendszer konszolidációjával kapcsolatos. (2012 okt)
Oldja meg a feladatokat a források és ismeretei segítségével!

„1920. évi I. törvénycikk
az alkotmányosság helyreállításáról és az állami főhatalom gyakorlásának
ideiglenes rendezéséről
A nemzetgyűlés, mint a nemzeti szuverenitás kizárólagos törvényes képviselete,
megállapítja, hogy a királyi hatalom gyakorlása 1918. évi november hó 13. napján
megszűnt. […]
12. § A nemzetgyűlés addig, amíg az államfői hatalom gyakorlásának mikéntjét
véglegesen rendezi és ennek alapján az államfő tisztét tényleg átveszi, az államfői
teendők ideiglenes ellátására a magyar állampolgárok közül titkos szavazással
kormányzót választ.”
„1921. évi XLVII. törvénycikk
IV. Károly Ő Felsége uralkodói jogainak és a Habsburg Ház trónörökösödésének
megszüntetéséről
1. § IV. Károly király uralkodói jogai megszűntek.
2. § Az 1723. évi I. és II. törvénycikkben foglalt Pragmatica Sanctio és minden egyéb
jogszabály, amely az Ausztriai Ház (Domus Austriaca) trónörökösödési jogát
megállapította vagy szabályozta, hatályát vesztette és ezzel a királyválasztás
előjoga a nemzetre visszaszállt.”
a) Mi volt Magyarország államformája az idézett törvények értelmében? (1 pont)
………………………………………………
b) Hogyan folytatódik a mondat? Karikázza be a helyes folytatás betűjelét! (1 pont)
Az 1920. évi I. törvénycikk értelmében az ideiglenes államfőt…
A) közfelkiáltással választották.
B) a nemzetgyűlés tagjai közül kellett megválasztani.
C) a magyar állampolgárok népszavazás útján választották.
D) a törvényhozó hatalom tagjai választották.
c) Nevezze meg azt a személyt, akit az 1920. évi I. törvénycikk elfogadása után
ideiglenesen államfővé választottak! (1 pont)
……………………………………………….
d) IV. Károly mely cselekedete volt a közvetlen előzménye az 1921. évi XLVII.
törvény megalkotásának? (1 pont)
…………………………………………………………………………………………………
…………………………………………………………………………………………………
e) Mely forradalmak elveinek és gyakorlatának elutasítására utal az „ellenforradalmi
rendszer” kifejezés? (Elemenként 0,5 pont.)
…………………………………………………………………………
…………………………………………………………………………

 a) királyság vagy monarchia (1 pont)
b) D (1 pont)
c) Horthy Miklós (1 pont)
d) Megkísérelt visszatérni a magyar trónra vagy A (második) királypuccs. (Más, tartalmilag
azonos válasz is elfogadható.)(1 pont)
e) A polgári (demokratikus) forradalom vagy az őszirózsás forradalom (0,5 pont)
proletárforradalom vagy a Tanácsköztársaság (0,5 pont)
